[{"text_idx": "#000000", "text": "Amgueddfa Cymru: 'Cynnig olaf' medd pennaeth"}, {"text_idx": "#000001", "text": "Disgrifiad o\u2019r llun, Mae aleodau o undeb CPS wedi bod yn gweithredu i amddiffyn taliadau penwythnosau"}, {"text_idx": "#000002", "text": "Mae cyfarwyddwr cyffredinol Amgueddfa Cymru yn rhybuddio y gallai pwysau ariannol olygu fod yn rhaid canslo rhai arddangosfeydd a gallai swyddi fod yn y fantol."}, {"text_idx": "#000003", "text": "Gwnaeth David Anderson ei sylwadau ar o\u0302l gwneud \"cynnig olaf\" i staff amgueddfeydd, a hynny yn dilyn anghydfod yngly\u0302n a\u0302 chyflogau."}, {"text_idx": "#000004", "text": "Ers 2014 mae aelodau undeb PCS wedi bod yn gweithredu'n ddiwydiannol yn erbyn bwriad i roi'r gorau i daliadau ychwanegol i staff sy'n gweithio penwythnosau."}, {"text_idx": "#000005", "text": "Dywed Mr Anderson bod toriadau mewn gwariant cyhoeddus yn golygu eu bod wedi gorfod adolygu cyflogau, ac mae'n annog staff yr amgueddfa i dderbyn y \"cynnig gorau posib sydd ar gael\"."}, {"text_idx": "#000007", "text": "\"Os nad ydyn ni'n gwneud arbedion ar gostau staff, yna byddai'n rhaid torri 'no\u0302l ar orielau ac adeiladau, neu drwy beidio a\u0302 chael rhai arddangosfeydd neu drwy roi'r gorau i wasanaethau addysg."}, {"text_idx": "#000009", "text": "Ond dywed Neil Harrison o undeb PCS bod y taliadau yn rhai fforddiadwy ac mai unig fwriad y rheolwyr yw dileu taliadau penwythnos."}, {"text_idx": "#000010", "text": "\"Mae'n ymosodiad ar da\u0302l a thelerau gwaith pobl sy'n rhoi'r gorau i benwythnosau fel bod pobl eraill yn gallu dod gyda'u teuluoedd i fwynhau ein hamgueddfeydd.\""}, {"text_idx": "#000012", "text": "Mae'n mynnu na fyddai staff ar gyflogau isel ar eu colled o'r newidiadau."}, {"text_idx": "#000013", "text": "Mae'r undeb wedi cynnal pleidlais ymgynghorol yngly\u0302n a\u0302 gweithredu ymhellach ac mae disgwyl canlyniad erbyn 2 Hydref."}]